smcproject/ml-wiki-sentences huggingface dataset:
അയവിറക്കുന്ന ജീവികളുടേയും മനുഷ്യരുടേയും ദഹനവ്യവസ്ഥകളിൽ ഈ സൂക്ഷ്മാണുവിന്റെ പ്രവർത്തനം മൂലമാണ് അയവിറക്കുന്ന ജീവികളിൽ ഏമ്പക്കത്തിലും മനുഷ്യരിൽ അധോവായുവിലും മീഥേയ്നിന്റെ അംശമുണ്ടാകുന്നത്.
വിവിധ തരം മെഥനൊജെനുകൾ Methanobacterium bryantii Methanobacterium formicum Methanobrevibacter arboriphilicus Methanobrevibacter gottschalkii Methanobrevibacter ruminantium Methanobrevibacter smithii Methanococcus chunghsingensis Methanococcus burtonii Methanococcus aeolicus Methanococcus deltae Methanococcus jannaschii Methanococcus maripaludis Methanococcus vannielii Methanocorpusculum labreanum Methanoculleus bourgensis
(Methanogenium olentangyi Methanogenium bourgense) Methanoculleus marisnigri Methanoflorens stordalenmirensis[18][19] Methanofollis liminatans Methanogenium cariaci Methanogenium frigidum Methanogenium organophilum Methanogenium wolfei Methanomicrobium mobile Methanopyrus kandleri Methanoregula boonei Methanosaeta concilii Methanosaeta thermophila Methanosarcina acetivorans Methanosarcina barkeri Methanosarcina mazei Methanosphaera stadtmanae Methanospirillium hungatei Methanothermobacter defluvii *(Methanobacterium defluvii) Methanothermobacter thermautotrophicus (Methanobacterium thermoautotrophicum) Methanothermobacter thermoflexus (Methanobacterium thermoflexum) Methanothermobacter wolfei
(Methanobacterium wolfei) Methanothrix sochngenii ഇതും കാണുക Extremophile Methane hydrate Methanopyrus അവലംബം
മെതുസലാസ് ചിൽഡ്രൺ ഇംഗ്ലീഷ് വിലാസം https://ml.wikipedia.org/wiki/Methuselah%27s_Children
റോബർട്ട് എ. ഹൈൻലൈൻ രചിച്ച ഒരു ശാസ്ത്ര ഫിക്ഷൻ നോവലാണ് മെതുസലാസ് ചിൽഡ്രൺ .
1941 ജൂലൈ, ഓഗസ്റ്റ്, സെപ്റ്റംബർ എന്നീ പതിപ്പുകളിൽ അസ്റ്റൗണ്ടിംഗ് സയൻസ് ഫിക്ഷൻ മാസികയിലാണ് ഈ കൃതി ആദ്യമായി പ്രസിദ്ധീകരിക്കപ്പെട്ടത്.
1958-ൽ ഇത് ഒരു മുഴുനീള നോവലായി വികസിപ്പിച്ച് പ്രസിദ്ധീകരിക്കുകയായിരുന്നു.
ഹൈൻലൈന്റെ " ഫ്യൂച്ചർ ഹിസ്റ്ററിയുടെ " ഭാഗമാണ് ഈ കൃതിയെന്നാണ് പൊതുവിൽ കണക്കാക്കപ്പെടുന്നത്.
ഹൊവാർഡ് ഫാമിലീസ് എന്ന ഒരു വിഭാഗം ജനങ്ങളെ ഈ കൃതിയിൽ പരിചയപ്പെടുത്തുന്നു.
ജനിതക നിർദ്ധാരണത്തിലൂടെ ഒരുപാടു നാൾ ജീവിക്കാൻ സാധിക്കുന്നവരെ തിരഞ്ഞെടുത്താണ് ഈ വിഭാഗം ജനങ്ങൾ ഉരുത്തിരിഞ്ഞത്.
ഈ കൃതിയിലെ ന്യൂ ഫ്രണ്ടിയേഴ്സ് എന്ന ബഹിരാകാശവാഹനം വാൻഗാർഡ് എന്ന വാഹനത്തിനുശേഷം സൃഷ്ടിച്ച രണ്ടാം തലമുറ വാഹനമായാണ് അവതരിപ്പിക്കപ്പെടുന്നത്.
"യൂണിവേഴ്സ്", "കോമൺ സെൻസ്" എന്നീ കൃതികളിൽ വാൻഗാർഡ് പ്രത്യക്ഷപ്പെടുന്നുണ്ട്.
ജോൺ ഡബ്യൂ.
കാമ്പെല്ലിന്റെ അഭിപ്രായത്തിൽ ഈ നോവലിന് ആദ്യം ഉദ്ദേശിച്ചിരുന്ന പേര് വൈൽ ദ ഈവിൽ ഡേയ്സ് കം നോട്ട് എന്നായിരുന്നു.
എക്ലേസിയാസ്റ്റസിൽ നിന്നുള്ളതും ഈ നോവലിന്റെ രണ്ടാം പുറത്തിൽ ഒരു രഹസ്യ വാക്കായി ഉപയോഗിക്കുന്നതുമാണ് ഈ ഉദ്ധരണി.
ഐറ ഹൊവാർഡ് കാലിഫോർണിയയിലെ സ്വർണ്ണഘനനത്തിലൂടെ ധനികനായ ഒരു വ്യക്തിയാണ്.
ഇദ്ദേഹം ചെറുപ്പകാലത്തുതന്നെകുട്ടികളില്ലാതെ മരിക്കുകയായിരുന്നു.
മുത്തച്ഛന്മാരും മുത്തശ്ശിമാരും ആരോഗ്യത്തോടെ ജീവിച്ചിരിക്കുന്ന ആൾക്കാരെ പരസ്പരം വിവാഹം കഴിക്കുവാൻ ധനസഹായത്തിലൂടെ പ്രേരിപ്പിക്കുന്ന ഒരു ട്രസ്റ്റ് ഇദ്ദേഹത്തിന്റെ വില്പ‌ത്രത്തിലെ നിർദ്ദേശമനുസരിച്ച് രൂപീകരിക്കുകയുണ്ടായി.
ഹൊവാർഡ് കുടുംബങ്ങൾ ഇത്തരത്തിലുണ്ടായവയാണ്.
ഇരുപത്തിരണ്ടാം നൂറ്റാണ്ടിൽ ഈ കുടുംബങ്ങ‌ളിലെ അംഗങ്ങൾക്ക് ശരാശരി 150 വർഷം ആയുസ്സുണ്ടെങ്കിലും ഇവർ ഈ വിവരം ഇതുവരെ രഹസ്യമാക്കി വച്ചിരിക്കുകയായിരുന്നു.
ഇവർ ഇത് പരസ്യമാക്കാൻ തീരുമാനിക്കുന്നു.
ഇവരുടെ ആയുസ്സിനു പിന്നിൽ ജനിതക ഘടനയല്ലാതെ എന്തോ രഹസ്യമുണ്ടെന്നാണ് പൊതു സമൂഹം കരുതുന്നത്.
ഹൊവാർഡ് കുടുംബങ്ങളിലെ അംഗങ്ങളെ അറസ്റ്റ് ചെയ്യുകയും പീഡിപ്പിക്കുകയും ചെയ്യാൻ ആരംഭിക്കുന്നു.
ഭൂമിയുടെ ഭരണാധികാരിയയ സ്ലൈട്ടൺ ഫോർഡിന് കുടുംബങ്ങൾ സത്യമാണ് പറയുന്നതെന്ന് ഉത്തമബോദ്ധ്യമുണ്ട്.
പക്ഷേ പൊതു സമൂഹത്തെ സഹായിക്കാൻ ഇദ്ദേഹത്തിന് സാധിക്കുന്നില്ല.
ഹൊവാർഡ് കുടുംബങ്ങളിലെ ഏറ്റവും തലമുതിർന്ന അംഗമായ ലസാറസ് ലോങ്ങ് ന്യൂ ഫ്രണ്ടിയേഴ്സ് എന്ന ബഹിരാകാശവാഹനം തട്ടിയെടുത്ത് ഹൊവാർഡ് കുടുംബങ്ങളുമായി രക്ഷപെടുന്നു.
ആൻഡ്ര്യൂ ജാക്സൺ ലിബി എന്ന ഒരു കുടുംബാംഗം അതിവേഗ ശൂന്യാകാശ യാത്ര സാദ്ധ്യമാക്കുന്ന ഒരുപകരണം കണ്ടുപിടിച്ചിട്ടുണ്ട്.
ഇതുപയോഗിച്ച് ഇവർ സൗരയൂധത്തിൽ നിന്ന് പുറത്തുകടക്കുന്നു.
പുറത്താക്കപ്പെട്ട സ്ലൈട്ടൺ ഫോർഡ് ഇവർക്കൊപ്പം ചേരുന്നു.
ഇവർ എത്തുന്ന ആദ്യ ഗ്രഹത്തിലെ വാസികൾ സൗഹൃദസമീപനമുള്ളവരും വികസിത സംസ്കാരമുള്ളവരുമാണ്.
പക്ഷേ ഈ ഗ്രഹത്തിലെ യഥാർത്ഥ യജമാനന്മാരായ ജീവികളുടെ വളർത്തുമൃഗങ്ങൾ മാത്രമാണ് ഇവർ.
ഇത്തരത്തിൽ മനുഷ്യരെ വളർത്തുമൃഗങ്ങളാക്കാൻ യജമാനന്മാർ (ഇവരെ ദൈവങ്ങളെന്നാണ് വിളിക്കുന്നത്) ശ്രമിക്കുന്നുവെങ്കിലും സാധിക്കുന്നില്ല.
ഇതോടെ മനുഷ്യരെ ഈ ഗ്രഹത്തിൽ നിന്ന് പുറത്താക്കുന്നു.
മനസ്സ് വായിക്കാൻ ശേഷിയുള്ള ഒരു കൂട്ടം ജീവികൾ താമസിക്കുന്ന മറ്റൊരു ഗ്രഹത്തിലേയ്ക്കാണ് യജമാനന്മാർ മനുഷ്യരെ അയക്കുന്നത്.
മേരി സ്പെർലിംഗ് എന്ന സ്ത്രീ ഇവരോടൊപ്പം ചേരുന്നു.
ഈ ജീവികൾ ഒരു മനുഷ്യക്കുട്ടിയെ ജനിതകമായ മാറ്റങ്ങൾക്ക് വിധേയമാക്കുന്നതോടെ മനുഷ്യർ ഭയപ്പാടിലാകുന്നു.
ഹൊവാർഡ് കുടുംബങ്ങൾ തിരികെ ഭൂമിയിലേയ്ക്ക് പോകാൻ തീരുമാനിക്കുന്നു.
ലിബ്ബി അന്യഗ്രഹജീവികളുടെ സഹായത്തോടെ പ്രകാശത്തിനേക്കാൾ വേഗത്തിൽ സഞ്ചരിക്കാൻ സാധിക്കുന്ന ഒരു സംവിധാനം വികസിപ്പിക്കുന്നു.
ഇതിന്റെ സഹായത്തോടെ മനുഷ്യർ ഏതാനം മാസങ്ങൾക്കുള്ളിൽ തിരികെ സൗരയൂധത്തിലെത്തുന്നു.
ഇതിനിടയിൽ ഭൂമിയിൽ എഴുപത്തഞ്ച് വർഷങ്ങൾ കഴിഞ്ഞിട്ടുണ്ടായിരുന്നു.
ഇതിനിടെ ഭൂമിയിലെ വാസികൾ ദീർഘായുസ്സ് ലഭിക്കുന്നതിനുള്ള ശാസ്ത്രീയമാർഗ്ഗങ്ങൾ വികസിപ്പിച്ചിട്ടുണ്ടായിരുന്നു.
പ്രകാശത്തിനേക്കാൾ വേഗത്തിലുള്ള യാത്ര കണ്ടുപിടിച്ചതിനാൽ ഭൗമവാസികൾ ഇവരെ സ്നേഹത്തോടെ സ്വീകരിക്കുന്നു.
ഭൂമിയിലെ ജനസംഖ്യാവർദ്ധനവിന്  ഇത്തരം യാത്രയിലൂടെ പരിഹാരം കാണാനുള്ള സാദ്ധ്യത മുന്നിൽ തെളിയുന്നു.
എ റെക്വൈം ഫോർ അസ്റ്റൗണ്ടിംഗിൽ ആൽവ റോബർട്ട്സ് ഇപ്രകാരം പ്രസ്താവിക്കുകയുണ്ടായി
ഈ കൃതി നിറയെ സാഹസികതയും, കാല്പനികതയും അര ഡസൻ കൃതികളിൽ ഉൾക്കൊള്ളിക്കാവുന്ന ആശയങ്ങളുമാണ്.
അലക്സി പാൻഷിൻ ഹൈൻലൈൻ ഇൻ ഡൈമെൻഷൻ എന്ന കൃതിയിൽ ഇപ്രകാരം നിരീക്ഷിച്ചു
പല രീതികളിൽ ഇത് വളരെ പ്രാധാന്യമുള്ള ഒരു കൃതിയാണ്.
മരണത്തിൽ നിന്ന് രക്ഷ നേടുക എന്ന പ്രധാന പ്രമേയം ഹൈൻലൈന്റെ മറ്റു കൃതികളിലും പ്രത്യക്ഷപ്പെടുന്നുണ്ട് എന്നതും ചിതറിയിട്ടിരിക്കുന്ന അത്ഭുതകരമായതും ഭാസുരമായതുമായ ആശയങ്ങളുമാണ്എനിക്ക് പ്രധാനമായി തോന്നുന്നത്.
കഥാപാത്രങ്ങൾ ഹൈൻലൈന്റെ മറ്റു നോവലുകളിൽ പ്രത്യക്ഷപ്പെടുന്നത്
ലസാറസ് ലോങ്ങ് ഈ നോവലിലാണ് ആദ്യം പ്രത്യക്ഷപ്പെടുന്നത്.
ടൈം ഇനഫ് ഫോർ ലവ് , ദ നമ്പർ ഓഫ് ദ ബീസ്റ്റ് , ദ കാറ്റ് ഹൂ വാക്ക്സ് ത്രൂ വാൾസ് റ്റു സെയിൽ ബിയോൺഡ് സൺസെന്റ് എന്നീ നോവലുകളിലും ലസാറസ് ലോങ്ങ് പ്രത്യക്ഷപ്പെടുന്നുണ്ട്.
ആൻഡ്ര്യൂ ലിബ്ബി ഇതിനു മുൻപ് " മിസ്ഫിറ്റ് " എന്ന ചെറുകഥയിൽ പ്രത്യക്ഷപ്പെട്ടിരുന്നു.
ടൈം ഇനഫ് ഫോർ ലവ് എന്ന നോവലിൽ ലിബ്ബി തന്റെ മരണം വരെ ലസാറസുമൊത്തുള്ള ശൂന്യാകാശ യാത്രകളിൽ പങ്കാളിയായിരുന്നു എന്ന് സൂചിപ്പിക്കുന്നു.
"മികച്ച ക്ലാസ്സിക് ലിബർട്ടേറിയൻ ശാസ്ത്ര ഫിക്ഷൻ നോവലിനുള്ള" പ്രൊമിത്യൂസ് ഹാൾ ഓഫ് ഫെയിം പുരസ്കാരം (1997).
അവലംബങ്ങൾ പുറത്തേയ്ക്കുള്ള കണ്ണികൾ Methuselah's Children title listing at the Internet Speculative Fiction Database Heinlein Book Cover Museum Archived 2006-07-14 at the Wayback Machine .
മെത്ത Cushions: often found in piles Bean bag chairs
മെത്ത (cushion) എന്നാൽ സുഖകരമായ ഇരിപ്പിനോ കിടപ്പിനോ ഉപയോഗിക്കുന്ന പഞ്ഞിയോ, തൂവലോ, സ്പോഞ്ചോ, കമ്പിളിയോ പോളിസ്റ്റർ, ഫൈബർ പോലുള്ള നവീന നൂലുകളോ നിറച്ചുതുന്നിയതാണ്.
പിഞ്ഞിയ കടലാസുകഷണങ്ങൾ കുത്തിനിറച്ചുപോലും മെത്തകൾ ഒരുക്കാറുണ്ട്.
മെത്തുക എന്ന ധാതുവിൽ നിന്നാണ് ഈ വാക്ക് നിർമ്മിച്ചിട്ടുള്ളത്.
മെത്ത എന്ന വാക്ക് ഹിബ്രു ഭാഷയിൽ നിന്നാണ് മലയാളത്തിലെത്തിയത് എന്നും അഭിപ്രായമുണ്ട് മൃദുത്വം, പതുപതുപ്പ് എന്നിവയാണ് മെത്തയുടെ അടിസ്ഥാന സ്വഭാവം.
കിടക്കാൻ ഉപയോഗിക്കുന്നതിനെ കിടക്ക , ശയ്യ എന്നീ പേരുകളിലും അറിയപ്പെടുന്നു.
തലക്ക് വക്കുന്ന മെത്തയെ തലയണ എന്ന് വിളിക്കുന്നു.
ഇരിക്കാനായി മെത്തയിട്ട കസേരകളും പീഠങ്ങളും രൂപകൽപ്പനചെയ്യുന്നു.
സൈക്കിൾ കാർ പോലുള്ള വാഹനങ്ങളിലും ഇരിപ്പിടത്തിനു മെത്തയിടാറുണ്ട്.
പട്ടുമെത്ത, ആട്ടുമെത്ത, തൂക്കുമെത്ത തുടങ്ങിയവ ആഡംബരത്തിന്റെയും പ്രതാപത്തിന്റെയും സൂചകങ്ങളാണ്.
സുഖവുമായി ബന്ധപ്പെട്ടാണ് മെത്തയുടെ ആരംഭം.
നിലത്തോ പായിലോ കിടക്കുന്നതിനേക്കാൾ മെത്തയിൽ കിടക്കുന്നതിനു സുഖവും ആയാസവും പ്രധാനമാകുന്നു.
ചില പ്രത്യേക അസുഖങ്ങൾക്ക് ശരീരത്തിലെ പ്രത്യേക ഭാഗങ്ങളൂടെ സുഖകരമായ ഇരിപ്പും മെത്തകൊണ്ട് സാധിക്കുന്നു.
മെത്തയുടെ ചരിത്രത്തിനു വളരെ പഴക്കം ഉണ്ട്.
ഉണക്കപ്പുല്ലും തൂവലുകളും ഉപയോഗിച്ച് കൂടൊരുക്കുന്ന പക്ഷി കുഞ്ഞുങ്ങൾക്ക് മെത്തയൊരുക്കുകയാണ്.
അതിനു അവർ കടലാസും പ്ലാസ്റ്റിക്കും മാർദ്ദവമുള്ള എന്തും ഉപയോഗിക്കുന്നതായി കാണുന്നു.
തന്റെ ശരീരത്തിനുചേരുന്ന രീതിയിൽ മണ്ണുമാറ്റുന്ന മൃഗങ്ങളും മെത്തയുടെ ആശയം തന്നെ യാണ് പ്രാവർത്തികമാക്കുന്നത്.
മനുഷ്യന്റെ കാര്യത്തിൽ പുലിത്തോൽ പോലെ രോമശബളമായ തോലുകളാകാം ആദ്യ മെത്ത.
പുല്ലും , ചപ്പും വൈക്കോലും വിരിച്ചുകിടക്കുന്നതും മെത്തയുടെ ആരംഭമായി കാണാം.
ഇത്തരം പ്രസ്താവങ്ങൾ ആദ്യകാലകൃതികളിൽ തന്നെ കാണാവുന്നതാണ്.
പതുപതുപ്പുള്ള ശേഷസർപ്പത്തിന്റെ മുകളിൽ പള്ളികൊള്ളുന്ന വിഷ്ണു സങ്കല്പത്തിനും മെത്തയുടെ ആശയം കാണാവുന്നതാണ്.
രാജാവിന്റെയും മുനിമാരെയും സ്വീകരിക്കുന്നതിനു അവരുടെ വഴിയൊരുക്കാനായി  പൂക്കൾ കൊഴിക്കുന്ന സമ്പ്രദായത്തിനും മെത്തയുമായി ബന്ധിപ്പിക്കാവുന്നതാണ്.
( ഇന്ന് മെത്ത എന്നത് (upholstery)അഥവാ മെത്താശാസ്ത്രം എന്ന ഒരു ശാസ്ത്രശാഖയായി വികസിച്ചിരിക്കുന്നു.
പലതരം മെത്തകൾ
പലനാട്ടിലെ മെത്തകൾ
ഇതുകൂടി കാണുക കിടക്ക ഇരിപ്പിടം പട്ടുമെത്ത തലയണ സോഫ മെത്താരണ
മെത്താംഫെറ്റാമൈൻ ശുദ്ധമായ ക്രിസ്റ്റൽ മെത്ത് മെത്തിന്റെ രാസഘടന
മനുഷ്യനിർമ്മിത ഉത്തേജക മരുന്നാണ് മെത്താംഫെറ്റാമൈൻ .
( ക്രിസിൽ മെത്ത് അല്ലെങ്കിൽ സ്പീഡ് എന്നും അറിയപ്പെടുന്നു).
പ്രധാനമായും ഒരു വിനോദ ഡ്രഗായും ശ്രദ്ധക്കുറവ് - ഹൈപ്പർ ആക്റ്റിവിറ്റി ഡിസോർഡർ അമിതവണ്ണം എന്നിവയ്ക്കുള്ള ചികിത്സയായും ഉപയോഗിക്കുന്നു.
മെത്താംഫെറ്റാമൈൻ പൊടി അല്ലെങ്കിൽ ക്രിസ്റ്റൽ രൂപത്തിലാകാം.
വളരെ വേഗത്തിൽ അഡിക്ഷൻ സൃഷ്ടിക്കുന്ന മയക്കുമരുന്നാണ് മെത്താംഫെറ്റാമൈൻ.
കേന്ദ്ര നാഡീവ്യൂഹത്തെയാണ് ഇത് പ്രധാനമായും സ്വാധീനിക്കുന്നത്.
മെത്ത്, ബ്ലൂ, ഐസ്, ക്രിസ്റ്റൽ എന്നിങ്ങനെയും മെത്താംഫെറ്റാമൈൻ അറിയപ്പെടുന്നുണ്ട്.
ക്രിസ്റ്റൽ മെത്തിന് കയ്പ്പേറിയ രുചിയാണുള്ളത്.
വെള്ളത്തിൽ വേഗത്തിൽ അലിഞ്ഞു ചേരും.
മെത്ത് പൗഡ‍ർ മൂക്കിൽ വലിക്കുക, സിഗരിറ്റിനൊപ്പം പുകയ്ക്കുക, മെത്ത് അടങ്ങിയ ലായനി കുത്തിവെക്കുക തുടങ്ങിയ രീതിയിലാണ് ഇതിന്റെ ഉപയോഗം.
മെത്താംഫെറ്റാമൈൻ ശരീരത്തിൽ എത്തുന്നതോടെ വ്യക്തിക്ക് കൂടുതൽ ഊ‍ർജ്ജസ്വലത കൈവരുന്നു.
എന്നാൽ തുട‍ർച്ചയായ ഉപയോഗം അവസാനിപ്പിക്കുന്നതിലൂടെ ഉത്കണ്ഠ , വിഷാദം , ആത്മഹത്യാ പ്രവണത, നിസംഗത, തലവേദന തുടങ്ങിയ അവസ്ഥകളിലേക്ക് നയിക്കും.
പ്രശസ്തമായ ടിവി സീരീസ് ബ്രേക്കിംഗ് ബാഡ് മെത്താംഫെറ്റാമൈനെക്കു റിച്ചുള്ളതാണ്.
ഫലങ്ങൾ ആഗ്രഹിക്കുന്ന ഫലങ്ങൾ
മെത്താംഫെറ്റാമൈൻ എടുക്കുമ്പോൾ ആളുകൾ അനുഭവിക്കാൻ ഇഷ്ട്ടപ്പെടുന്ന കാര്യങ്ങളാണ് ആഗ്രഹിക്കുന്ന ഫലങ്ങൾ.
ഇതിൽ ഉൾപ്പെടുന്നവ: യൂഫോറിയ .
ധാരാളം ഉർജ്ജം.
ദീർഘനേരം ഉണർന്നിരിക്കാൻ കഴിയുന്നു.
ശരീരഭാരം കുറയുന്നു.
മെത്താംഫെറ്റാമൈൻ ഉപയോഗിക്കുന്നത് മോശമായ കാര്യങ്ങളാണ് പ്രതികൂല ഫലങ്ങൾ.
മെത്തിന് ധാരാളം പ്രതികൂല ഫലങ്ങൾ ഉണ്ട്.
ഉദാഹരണത്തിന്: ആസക്തി
ആളുകൾ മെത്തിന് അടിമകളാകുമ്പോൾ, മെത്ത് എടുക്കാത്തപ്പോൾ അവർക്ക് പിൻവലിക്കൽ ലക്ഷണങ്ങൾ ഉണ്ടാകും.
മയക്കുമരുന്ന് ഇല്ലാത്തപ്പോൾ അവർക്ക് ക്ഷീണവും അല്ലെങ്കിൽ വിശപ്പും അനുഭവപ്പെടുമെന്നാണ് ഇതിനർത്ഥം.
ഉദാഹരണത്തിന്, മെത്ത് ഇല്ലാതെ ആളുകൾക്ക് അൻ‌ഹെഡോണിയ അനുഭവപ്പെടും.
ഇതിനർത്ഥം മെത്ത് എടുക്കാതെ അവർക്ക് സുഖം അനുഭവിക്കാൻ കഴിയില്ല എന്നാണ്.
അമിത അളവ്
മെത്ത് അമിതമായി കഴിക്കുന്നത് ഒരു വ്യക്തിയെ വളരെ രോഗിയാക്കും.
മെത്താംഫെറ്റാമൈൻ അമിതമായി കഴിക്കുന്നതിന്റെ ചില ലക്ഷണങ്ങൾ വളരെ അപകടകരമാണ്.
മാത്രമല്ല ഒരു വ്യക്തിയെ കൊല്ലുകയും ചെയ്യും.
ഉദാഹരണത്തിന് മെത്ത് അമിതമായി കഴിക്കുന്നത് താഴെപ്പറയുന്നത് കാരണമാകാം: വളരെ ഉയർന്ന ഹൃദയമിടിപ്പ്.
ഹൃദയാഘാതം (അല്ലെങ്കിൽ, ഏറ്റവും മോശം സാഹചര്യങ്ങളിൽ ഹൃദയമിടിപ്പ് നിർത്താൻ കഴിയും).
വളരെ ഉയർന്ന രക്തസമ്മർദ്ദം.
ഇത് ഹൃദയാഘാതത്തിന് കാരണമാകും.
ശ്വസിക്കുന്നതിൽ പ്രശനം.
വൃക്ക തകരാറുകൾ.
കോമ (ഏറ്റവും മോശം സാഹചര്യങ്ങളിൽ).
ക്രിസിൽ മെത്ത് ഉപയോഗിക്കുന്ന ആളുടെ വായ "മെത്ത് മൗത്ത്"
മെത്താംഫെറ്റാമൈൻ ഉപയോഗിക്കുന്ന ആളുകളിൽ നശിച്ച പല്ലുകളെ വിവരിക്കാൻ ഉപയോഗിക്കുന്ന പദമാണ് " മെത്ത് മൗത്ത് ".
മെത്ത് മൗത്ത് വളരെ വേഗത്തിൽ സംഭവിക്കാം.
ഒരു പുതിയ ആസക്തിയുള്ള ആൾക്ക് ആരോഗ്യമുള്ള പല്ലുകൾ ഉള്ളതിൽ നിന്ന് ഒരു വർഷത്തിനുള്ളിൽ തന്നെ എല്ലാ പല്ലുകളും നഷ്ടപ്പെടും.
ആയുർദൈർഘ്യം
ഒരു മെത്ത് അടിമയുടെ ആയുസ്സ് 5-10 വർഷമാണ്.
അവലംബം ↑ {{ cite journal }} :  CS1 maint: unflagged free DOI ( link ) ↑ പുറത്തേക്കുള്ള കണ്ണികൾ മെത്താംഫെറ്റാമൈൻ ടോക്സ്നെറ്റ് എൻട്രി മെത്താംഫെറ്റാമൈൻ വിഷ വിവര മോണോഗ്രാഫ് മയക്കുമരുന്ന് കടത്ത്: ആര്യൻ ബ്രദർഹുഡ് മെത്താംഫെറ്റാമൈൻ ഓപ്പറേഷൻ പൊളിച്ചു , എഫ്ബിഐ വിട്ടുമാറാത്ത മെത്താംഫെറ്റാമൈൻ ദുരുപയോഗത്തിന്റെ ന്യൂറോളജിക് പ്രകടനങ്ങൾ
മെത്രാൻ കായൽ ഇംഗ്ലീഷ് വിലാസം https://ml.wikipedia.org/wiki/Methran_Kayal ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കോട്ടയം ജില്ലയിലെ കുമരകം പഞ്ചായത്തിൽ , വേമ്പനാട് കായലിനോട് ചേർന്ന് സ്ഥിതി ചെയ്യുന്ന 417 ഏക്കർ വിസ്തൃതിയുള്ള പാടശേഖരമാണ് മെത്രാൻ കായൽ അഥവാ സെമിനാരി കായൽ .
പത്തൊമ്പതാം നൂറ്റാണ്ടിൽ തിരുവിതാംകൂറിലുണ്ടായ ഭക്ഷ്യക്ഷാമത്തെതുടർന്ന്, വൈദികന്മാരുടെ നേതൃത്വത്തിൽ വേമ്പനാട് കായൽ വളച്ചുകെട്ടി രൂപപ്പെടുത്തിയെടുത്ത പാടശേഖരമാണിത്.
സമുദ്രനിരപ്പിൽനിന്ന് താഴെകിടക്കുന്ന ഈ കുട്ടനാടൻ പാടശേഖരം , അന്താരാഷ്ട്ര റാംസാർ ഉടമ്പടിപ്രകാരം സംരക്ഷിതപ്രദേശമായി   പ്രഖ്യാപിച്ചിട്ടുള്ള വേമ്പനാട് , കോൾ തണ്ണീർതടത്തിന്റെ ഭാഗമാണ് .
മലങ്കര ഓർത്തഡോക്സ് സഭയുടെ കൈവശമുണ്ടായിരുന്ന ഈ പാടശേഖരം പിന്നീട് പല വ്യക്തികളിലേക്ക് കൈമറിഞ്ഞ് ഇന്ന് പല ബിനാമിപ്പേരുകളിലായി സ്വകാര്യവ്യക്തികൾ വാങ്ങി തരിശിട്ടിരിക്കുകയാണ്.
യു.എ.ഇ ആസ്ഥാനമായിട്ടുള്ള റഖീൻ ഗ്രൂപ്പും ഇന്ത്യയിലെ പ്രബല ഖനനവ്യവസായ ഗ്രൂപ്പായ ട്രൈമെക്സും ചേർന്ന് സംരംഭമാണ് തണ്ണീർത്തടം നികത്തി ടൂറിസം റിസോർട്ടും ഫൈവ്സ്റ്റാർ ഹോട്ടലും ഇന്റർനാഷ്ണൽ കൺവെൺഷൻ സെന്ററും ഗോൾഫ് ക്ലബ്ബും നിർമ്മിക്കാൻ ശ്രമിച്ചത്.
378 ഏക്കർ ഇപ്പോൾ റാക്കിൻഡോ ഡെവലപ്പേഴ്സിന്റെ ഉടമസ്ഥതയിലാണ്.
1940 കളിലെ ക്ഷാമ കാലത്ത് മെത്രാന്മാരുടെ നേതൃത്ത്വത്തിൽ കായൽ നികത്തി കൃഷിയിറക്കിയാതിനാലാണ് ആ പേര് വന്നത് .
നെൽകൃഷി
കേരളത്തിന്റെ നെല്ലുൽപാദനത്തിന്റെ പ്രധാനഭാഗം സംഭാവനചെയ്യുന്ന കുട്ടനാടൻ നിലങ്ങളിൽപ്പെട്ട പാടശേഖരമായിരുന്നു മെത്രാൻ കായൽ.
ഏറ്റവും കൂടുതൽ ഉത്പാദനക്ഷമതയുണ്ടായിരുന്ന നെൽപ്പാടങ്ങൾ ഇന്ന് ഭൂമാഫിയയുടെ ഇടപെടൽ കാരണം തരിശുകിടക്കുകയാണ്.
സ്ത്രീ തൊഴിലാളികളടക്കം ഒരുപാട് പേർക്ക് ഇതുമൂലം തൊഴിൽനഷ്ടം സംഭവിച്ചു.
കൃഷിവകുപ്പിന്റെ നേതൃത്വത്തിൽ വിളിച്ചുചേർത്ത കർഷകരുടെ യോഗത്തിൽ കൃഷിയിറക്കുന്നതിന് റിയൽ എസ്റ്റേറ്റ് കമ്പനി അധികൃതർ തടസം നിൽക്കുകയും നിലം നികത്തുന്നതിന് ഗവ.
അംഗീകരത്തിന് ശ്രമിച്ച് വരുകയും ചെയ്യുന്നു.
അന്താരാഷ്ട്ര തലത്തിൽ പ്രഖ്യാപിക്കപ്പെട്ടിട്ടുള്ള ഇമ്പോർട്ടന്റ് ബേർഡ് ഏരിയ (IBA)യിൽ പെടുന്നതാണ് ഈ പ്രദേശം.
വിവിധ നീർപക്ഷികളുൾപ്പെടെ 185 ഇനം പക്ഷികൾ, 58 ഇനം മീനുകൾ കൂടാതെ വിവിധയിനം ഉരഗങ്ങളും ഉഭജജീവികളും വിവിധ സർവ്വെകളിലായി ഇവിടെനിന്ന് രേഖപ്പെടുത്തിയിട്ടുണ്ട്.
വേമ്പനാട് കായലിനോട് ചേർന്നുകിടക്കുന്ന ഈ പ്രദേശം മത്സ്യങ്ങളുടെ പ്രജനനത്തിനും വളർച്ചയ്ക്കും അനുയോജ്യമായ ആവാസവ്യസ്ഥയാണ്.
ഒരുപാട് ഉൾനാടൻ മത്സ്യത്തൊഴിലാളികൾ ഇതുമായി ബന്ധപ്പെട്ട് ഉപജീവനം നടത്തുന്നുണ്ട്.
വെല്ലുവിളികൾ മെത്രാൻ കായൽ വിവാദം
കോട്ടയം, എറണാകുളം ജില്ലകളിലായി 467 ഏക്കറിൽ വ്യാപിച്ചുകിടക്കുന്ന മെത്രാൻ കായൽ എന്ന കായൽ നിലം നികത്തി വിനോദസഞ്ചാര പദ്ധതി നടപ്പാക്കാന്നത് സംബന്ധിച്ച് ഈ വിഷയം വിവാദമായി.2011 -ൽ അധികാരമൊഴിഞ്ഞ ഇടതുമുന്നണി സർക്കാരിന്റെ കാലത്ത് ഉയർന്നുവന്ന ഒരു സ്വകാര്യ പദ്ധതിയാണിത്.
വിശദമായ ചർച്ചയ്കും പരിശോധനയ്കും ശേഷം ആ സർക്കാർ   പദ്ധതിക്ക് അനുമതി നിഷേധിക്കുകയായിരുന്നു.
ഇപ്പോൾ 2016 -ൽ നിയമസഭാ തെരഞ്ഞെടുപ്പിന്റെ വക്കിൽ നിൽക്കുന്ന സമയത്ത് മന്ത്രിസഭാ യോഗത്തിൽ അജണ്ടയിൽ ഉൾപ്പെടുത്താത്ത ഇനമായി ഈ പദ്ധതി നിർദ്ദേശം വീണ്ടും വരുകയും നികത്തുന്നതിന് ഉമ്മൻ ചാണ്ടിയുടെ നേതൃത്വത്തിലുള്ള മന്ത്രിസഭ അംഗീകാരം നൽകുകയുമാണുണ്ടായത്.
ഇതേ തുടർന്ന് വ്യാപകമായ വിമർശനം ഉയർന്നുവരുകയും ഒരു കർഷകൻ ഹൈക്കോടതിയെ സമീപിച്ച് സർക്കാർ ഉത്തരവിനെ തടയുന്ന ഉത്തരവ് സമ്പാദിക്കുകയും ചെയ്തു .
അവലംബം ↑ {{ cite web }} :  CS1 maint: bot: original URL status unknown ( link ) ↑ ↑ {{ cite web }} :  CS1 maint: bot: original URL status unknown ( link ) ↑ {{ cite news }} : | archive-date= / | archive-url= timestamp mismatch; 8 മാർച്ച് 2016 suggested ( help )
മെത്രാൻ കായൽ വിവാദം
കോട്ടയം, എറണാകുളം ജില്ലകളിലായി 467 ഏക്കറിൽ വ്യാപിച്ചുകിടക്കുന്ന മെത്രാൻ കായൽ എന്ന കായൽ നിലം നികത്തി വിനോദസഞ്ചാര പദ്ധതി നടപ്പാക്കാന്നത് സംബന്ധിച്ച വിവാദമാണ് മെത്രാൻ കായൽ വിവാദം.
2011 -ൽ അധികാരമൊഴിഞ്ഞ ഇടതുമുന്നണി സർക്കാരിന്റെ കാലത്ത് ഉയർന്നുവന്ന ഒരു സ്വകാര്യ പദ്ധതിയാണിത്.
പദ്ധതി നാൾവഴി അവലംബം പുറത്തേക്കുള്ള കണ്ണികൾ
ഫ്ലെച്ച് (നോവൽ) ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഗ്രിഗറി മക്ഡൊണാൾഡ് എഴുതിയ 1974 ലെ ഒരു നിഗൂഢ നോവലാണ് ഫ്ലെച്ച്, ഇർവിൻ മോറിസ് ഫ്ലെച്ചർ എന്ന കഥാപാത്രത്തെ അവതരിപ്പിക്കുന്ന പരമ്പരയിലെ ആദ്യത്തേതാണ് ഇത്.
വെളിപ്പെടുത്തൽ പ്രസിദ്ധീകരിക്കുന്നതിനുമുമ്പ് ഒരു വ്യാപാരിയുടെ അനന്തമായ മയക്കുമരുന്ന് വിതരണത്തിന്റെ ഉത്ഭവം കണ്ടെത്താൻ കാത്തിരിക്കുന്ന ഒരു കഥയ്ക്കായി മയക്കുമരുന്ന് സംസ്കാരം നിരീക്ഷിക്കുന്ന ഒരു ബീച്ചിൽ ക്യാമ്പ് ചെയ്യുന്ന പത്രപ്രവർത്തകനും മുൻ മറൈൻ ക്യാമ്പറുമായ ഐ. എം. ഫ്ലെച്ചറിനെ ഈ നോവൽ പരിചയപ്പെടുത്തുന്നു.
അലൻ സ്റ്റാൻവിക്ക് എന്ന കോടീശ്വരനായ ബിസിനസുകാരൻ ഫ്ലെച്ചിനെ കൊലപ്പെടുത്താൻ അവനോടു  ആവശ്യപ്പെടുന്നു, ആ മനുഷ്യൻ ഫ്ലെച്ചിന് അസ്ഥികൾക്കുള്ള ക്യാൻസർ മൂലം മരിക്കുകയാണെന്നും പതുക്കെ, വേദനാജനകമായ മരണം ഒഴിവാക്കാൻ ആഗ്രഹിക്കുന്നുവെന്നും സ്വയം കൊല്ലുകയാണെങ്കിൽ അവന്റെ ലൈഫ് ഇൻഷുറൻസ് അസാധുവാണെന്നും പറയുന്നു.
ഈ നിർദ്ദേശം കേൾക്കാൻ ഫ്ലെച്ച് 1,000 ഡോളർ പണമായി സ്വീകരിക്കുന്നു.
കൊലപാതകത്തിന് സ്റ്റാൻവിക്ക് അദ്ദേഹത്തിന് 20,000 ഡോളർ വാഗ്ദാനം ചെയ്യുന്നു, ആ മനുഷ്യൻ സീരിയസ് ആണോ  എന്നറിയാൻ ഫ്ലെച്ച് 50,000 ഡോളർ വരെ നൽകാൻ തയ്യാറാകുന്ന്.
അവൻ ആത്മാർത്ഥതയുള്ളതായി തോന്നുകയും ഫ്ലെച്ച് ആ മനുഷ്യന്റെ കഥ അന്വേഷിക്കാൻ തുടങ്ങുകയും ചെയ്യുന്നു.
മുൻ ഭാര്യാമക്ക് ജീവനാശം നൽകാനായി  അവനെ പിന്തുടരുന്ന രണ്ട് അഭിഭാഷകരെ ഒഴിവാക്കാനായി ഫ്ലെച് ആവശ്യപെടുന്നു.
സ്റ്റാൻവിക്കിന്റെ സുഹൃത്തുക്കളെയും കുടുംബാംഗങ്ങളെയും  അഭിമുഖം നടത്തുന്നതിലൂടെ, ആശയക്കുഴപ്പത്തിലായ ഫ്ലെച്ച്, സ്റ്റാൻവിക്ക് ആരോഗ്യവാനാണെന്നും ആത്മഹത്യ ചെയ്യാൻ വിശ്വസനീയമായ കാരണമൊന്നുമില്ലാതെ സന്തോഷത്തോടെ വിവാഹിതനാണെന്നും കണ്ടെത്തുന്നു.
എന്നിരുന്നാലും, കൂടുതൽ അന്വേഷണത്തിൽ ഒരു ഹൈസ്കൂൾ പ്രണയിനിയുമായുള്ള സ്റ്റാൻവിക്കിന്റെ ബന്ധം കണ്ടെത്തുകയും ദശലക്ഷക്കണക്കിന് പണവുമായി തെക്കേ അമേരിക്കയിലേക്ക് പറക്കുന്നതിന് മുമ്പ് ഫ്ലെച്ചിനെ കൊലപ്പെടുത്താനും അവന്റെ ഐഡന്റിറ്റി മോഷ്ടിക്കാനും പദ്ധതിയിടുകയും ചെയ്യുന്നു.
അവരുടെ സമാനമായ ഭൌതിക നിർമ്മിതികൾ കണക്കിലെടുക്കുമ്പോൾ, ഒരു കാർ അപകടം നടത്തി ഫ്ലെച്ചിന്റെ കത്തിക്കരിഞ്ഞ മൃതദേഹം സ്വന്തമായി കൈമാറാൻ സ്റ്റാൻവിക്ക് ഉദ്ദേശിക്കുന്നു.
അതേസമയം, കടൽത്തീരത്ത് മയക്കുമരുന്ന് കടത്തുന്നവരാണ് പോലീസെന്ന് ഫ്ലെച്ച് അനുമാനിക്കുന്നു.
മയക്കുമരുന്ന് വിതരണം കുറയുമ്പോൾ, പോലീസ് പ്രത്യക്ഷപ്പെടുകയും ചില നാടോടികളെ തടവിലാക്കുകയും, ബഹളത്തിനിടയിൽ അവരുടെ ഡീലർക്ക് രഹസ്യമായി മയക്കുമരുന്ന് കൈമാറുകയും ചെയ്യുന്നു.
ഫ്ലെച്ച് എന്ന് തെറ്റിദ്ധരിച്ച സ്റ്റാൻവിക്കിനെ പോലീസ് മേധാവി വെടിവച്ച് കൊല്ലുന്നു.
ഫ്ലെച്ച് തന്റെ പേരിൽ വാങ്ങിയ സ്റ്റാൻവിക്ക് ടിക്കറ്റ് ഉപയോഗിക്കുകയും സ്റ്റാൻവിക്കിന്റെ പണവുമായി തെക്കേ അമേരിക്കയിലേക്ക് പറക്കുകയും ചെയ്യുന്നു.
ഫ്ലെച്ചിന്റെ ജനപ്രീതി കാരണം, ഈ കഥാപാത്രത്തെ ഉൾപ്പെടുത്തി നിരവധി തുടർച്ചകൾ (പ്രീക്വെൽ) എഴുതപ്പെട്ടു.
ഗ്രിഗറി മക്ഡൊണാൾഡ് ഫ്ലെച്ച് പരമ്പരയിൽ എഴുതിയ പുസ്തകങ്ങൾ (കഥകളുടെ കാലക്രമത്തിൽ): ഫ്ലെച്ച് വോൺ (1985) ഫ്ലെച്ച്, ടൂ (1986) ഫ്ലെച്ചും വിധവ ബ്രാഡ്ലിയും (1981) ഫ്ലെച്ച് (1974) കാരിയോക്ക ഫ്ലെച്ച് (1984) കൺഫെസ്സ്, ഫ്ലെച്ച് (1976) ഫ്ലെച്ചിന്റെ ഭാഗ്യകാലം (1978) ഫ്ലെച്ചിന്റെ മോക്സി (1982) ഫ്ലെച്ച് ആൻഡ് ദ മാൻ ഹൂ (1983) സൺ ഓഫ് ഫ്ലെച്ച് (1993) ഫ്ലെച്ച് റിഫ്ലെക്ടഡ് (1994)
കൺഫെസിൽ, ഫ്ലെച്ചിൽ, മക്ഡൊണാൾഡ് മറ്റൊരു ജനപ്രിയ കഥാപാത്രത്തെ അവതരിപ്പിച്ചു.
ഇൻസ്പെക്ടർ ഫ്രാൻസിസ് സേവ്യർ ഫ്ലിൻ, ഫ്ലെച്ചിനായി ഒരു ഫോയിൽ ആയി പ്രവർത്തിക്കുന്ന  ആയ പോലീസ് ഉദ്യോഗസ്ഥാനായി .
ഫ്ലിൻ (1977) ദ ബക്ക് പാസ് ഫ്ലിൻ, (1981) ഫ്ലിൻസ് ഇൻ, (1984) ഫ്ലിന്റെ വേൾഡ് എന്നീ നാല് നോവലുകളിൽ ഫ്ലിൻ അഭിനയിച്ചു.
മിസ്റ്ററി റൈറ്റേഴ്സ് ഓഫ് അമേരിക്കയിൽ നിന്നുള്ള മികച്ച ആദ്യ നോവലിനുള്ള 1975 ലെ എഡ്ഗാർ അലൻ പോ അവാർഡ് ഫ്ലെച്ച് നേടി.
തുടർചിത്രമായ കൺഫെസ്, 1977ൽ മികച്ച പേപ്പർബാക്ക് ഒറിജിനലിനുള്ള എഡ്ഗാർ അവാർഡും നേടി.
ഔദ്യോഗിക വെബ്സൈറ്റ് ഇങ്ങനെ രേഖപ്പെടുത്തുന്നുഃ "ഒരു നോവലും അതിന്റെ തുടർച്ചയും തുടർച്ചയായി എഡ്ഗറുകളെ നേടി".
പൊരുത്തപ്പെടുത്തലുകൾ
1985ൽ, ഈ നോവൽ മൈക്കൽ റിച്ചി സംവിധാനം ചെയ്ത് ചെവി ചേസ് അഭിനയിച്ച ഫ്ലെച്ച് എന്ന കോമഡി ചിത്രമായി രൂപാന്തരപ്പെടുത്തി, ഈ ചിത്രം വിമർശനാത്മകവും എന്നാൽ വാണിജ്യപരവുമായ വിജയമായിരുന്നു.
ഏകദേശം 59 ദശലക്ഷം ഡോളർ വരുമാനം നേടി.
1989ൽ പുറത്തിറങ്ങിയ ഫ്ലെച്ച് ലൈവ്സ് എന്ന തുടർചിത്രം മക്ഡൊണാൾഡിന്റെ നോവലുകളിലൊന്നിനെ അനുകരിക്കുന്നതിന് പകരം ഒരു യഥാർത്ഥ കഥയാണ് ഉപയോഗിച്ചത്.
പരമ്പര പുനരാരംഭിക്കാനോ റീബൂട്ട് ചെയ്യാനോ ഉള്ള ശ്രമം പതിറ്റാണ്ടുകളായിനടന്നു വരുന്നു.
എഴുത്തുകാരനും സംവിധായകനുമായ കെവിൻ സ്മിത്ത് 1990കളുടെ മധ്യം മുതൽ 2000കളുടെ മധ്യം വരെ ഈ പദ്ധതിയുമായി ബന്ധപ്പെട്ടിരുന്നു, ആദ്യം ചേസ് അഭിനയിച്ച ഒരു തുടർച്ച നിർമ്മിക്കാനുള്ള ശ്രമവും  തുടർന്ന് ജേസൺ ലീ അല്ലെങ്കിൽ ബെൻ അഫ്ലെക്ക് അഭിനയിച്ച ഫ്ലെച്ച് വോണിനെ അനുകരിക്കാനുള്ള ശ്രമവും  നടത്തി .
ഒരു പ്രമുഖ നടനായുള്ള തിരച്ചിൽ 2003ഇൽ നടത്തിയിരുന്നു .
അതിൽ ബ്രാഡ് പിറ്റ് , വിൽ സ്മിത്ത് , ജിമ്മി ഫാലൺ, ആദം സാൻഡ്ലർ തുടങ്ങിയവരുടെ പേരുകൾ ഉൾപ്പെടുത്തിയിരുന്നു   2006ൽ  സ്മിത്ത് ഈ പ്രോജക്റ്റിൽ നിന്ന് പുറത്താവുകയും പകരം ബിൽ ലോറൻസ് സംവിധാനം ചെയ്യുകയും ചെയ്തു.
2014- , ജേസൺ സുഡേക്കിസ് ഒരു ഫ്ലെച്ച് വോൺ സിനിമയിൽ അഭിനയിക്കാൻ തീരുമാനിച്ചിരുന്നു അതിന്റ്റെ പ്ലാനിംഗ് നടക്കുകയും ചെയ്തിരുന്നു.
എന്നാൽ റീബൂട്ട് 2019-ൽ കൂടുതൽ മുന്നോട്ട് പോയില്ല.
2022 സെപ്റ്റംബറിൽ പുറത്തിറങ്ങിയ ജോൺ ഹാം അഭിനയിച്ച് ഗ്രെഗ് മോട്ടോള സംവിധാനം ചെയ്ത അതേ പേരിലുള്ള നോവലിന്റെ ചലച്ചിത്രാവിഷ്കാരമായ കൺഫെസ്, ഫ്ലെച്ച് എന്ന പരമ്പരയോടെ 2022 ൽ റീബൂട്ട് ചെയ്തു.
ഫ്ലിബോട്ടമി ഇംഗ്ലീഷ് വിലാസം https://ml.wikipedia.org/wiki/Phlebotomy
സിരകളിൽ മുറിവുണ്ടാക്കുന്നതിനാണ് ഫ്ലിബോട്ടമി എന്നുവിളിക്കുന്നത്.
സിരകളിൽ നിന്ന് അശുദ്ധരക്തത്തെ സ്വീകരിക്കുന്നതിനും മുൻകാലങ്ങളിൽ സിരകളിൽ നിന്നും അമിത അശുദ്ധരക്തം കളയുന്നതിനും ഉപയോഗിച്ചിരുന്ന രീതിയാണിത്.
ഈ ജോലി ചെയ്യുന്ന ആളെ ഫ്ലിമോട്ടമിസ്റ്റ് എന്നുവിളിക്കുന്നു.
ഗവേഷണത്തിനോ പരീക്ഷണത്തിനോ ചികിത്സയ്ക്കോ ഫ്ലിബോട്ടമിസ്റ്റുകൾ സിരാരക്തം ശേഖരിക്കുന്നു.
അമേരിക്കൻ സൊസൈറ്റി ഓഫ് ഫ്ലിബോട്ടമിക് ടെക്നീഷ്യൻസ് എന്ന അമേരിക്കൻ സ്ഥാപനം അവിടെ ഇത്തരത്തിൽപ്പെട്ട ജോലിക്കാർക്ക് പ്രത്യേക രജിസ്ട്രേഷൻ നൽകുന്നുണ്ട്.
അവലംബം പുറത്തേയ്ക്കുള്ള കണ്ണികൾ മെഡിക്കൽ ട്രെയിനിംഗ് സ്കൂൾ Archived 2013-03-13 at the Wayback Machine .
ഫ്ലുനിട്രസെപാം ഇംഗ്ലീഷ് വിലാസം https://ml.wikipedia.org/wiki/Flunitrazepam Rohypnol 1 mg tablets.
ബെൻസോഡിയാസെപിൻ വിഭാഗത്തിൽപ്പെട്ട ഒരു ഔഷധമാണ് ഫ്ലുനിട്രസെപാം ( Flunitrazepam ) .
ഇത് റോഹ്നിപോൾ എന്നും അറിയപ്പെടുന്നു.
ഉറക്കമില്ലായ്മ ചികിത്സിക്കുന്നതിനും അനസ്തീഷ്യ നൽകുന്നതിനും ഇത് ഉപയോഗിക്കപ്പെടുന്നു .
വളരെ അത്യാവശ്യഘട്ടങ്ങളിൽ മാത്രം ഔഷധമായി ഫിസിഷ്യൻ നിർദ്ദേശിക്കുന്നതാണ് ഫ്ലുനിട്രസെപാം.
ദീർഘകാല ചികിത്സയ്ക്ക് ഇത് ഉപയോഗിക്കാറില്ല.
അമേരിക്കയിൽ ഷെഡ്യൂൾ IV ൽ ഉൾപ്പെടുത്തിയിട്ടുള്ള ഔഷധമാണിത് .
1962 ൽ പേറ്റെന്റ് എടുത്തിട്ടുള്ള ഫ്ലുനിട്രസെപാം 1974 മുതൽ ഔഷധമായി ഉപയോഗിച്ചു വരുന്നു.
ഫ്ലുനിട്രസെപാം ഡേറ്റ് റേപ് ഡ്രഗ് എന്ന പേരിൽ അറിയപ്പെടാറുണ്ട്.
ഇത്തരം കേസുകൾ വളരെക്കുറച്ച് മാത്രമേ റിപ്പോർട്ട് ചെയ്യപ്പെട്ടിട്ടുള്ളൂ എങ്കിലും വളരെയേറെ ആശങ്കയുണ്ടാക്കുന്ന ഒരു സാഹചര്യം സൃഷ്ടിക്കാൻ ഈ രാസവസ്തു ഉപയോഗിക്കപ്പെടുന്നു എന്നത് വസ്തുതയാണ് ഉപയോഗം
ഉറക്കമില്ലായ്മ ചികിത്സിക്കുന്നതിനും അനസ്തീഷ്യ നൽകുന്നതിനും ഇത് ഉപയോഗിക്കപ്പെടുന്നു ദൂഷ്യഫലങ്ങൾ
ഫ്ലുനിട്രസെപാം ഉപയോഗിക്കുന്നവർ ശാരീരികമായും മാനസികമായും അതിന് അടിമപ്പെടുന്നു.
നിദ്രയെ ബാധിച്ച് സോംനോലെൻസ് അവസ്ഥയിലെത്തുന്നു.
അമിത അളവ് മയക്കത്തിന് കാരണമാവുന്നു.
ശരീര സംതുലനം നഷ്ടപ്പെടുകയും സംസാര വൈകല്യം ബാധിക്കുകയും ചെയ്യുന്നു.
ശ്വാസഗതി ക്രമരഹിതമാവുകയും കോമ അവസ്ഥയുണ്ടാവുകയും ചെയ്യും.
മരണത്തിനും കാരണമാകാം.
ഗർഭകാലത്ത് ഫ്ലുനിട്രസെപാം ഉപയോഗിക്കുന്നത് ഹൈപോടോണിയ ഉണ്ടാക്കാം .
ഫ്ലുനിട്രസെപാം മറ്റ് ബെൻസോഡിയാസെപിൻ പോലെ മരുന്ന് അടിമത്തം ഉണ്ടാക്കുന്നു.
മരുന്ന് ഉപയോഗം നിർത്തുമ്പോൾ വിത് ഡ്രോവൽ സിൻഡ്രോം ഉണ്ടാക്കുന്നു.
കോച്ചിപ്പിടുത്തം , സൈക്കോകോസിസ്സ് , നിദ്രാ രാഹിത്യം , ഉൽക്കണ്ഠ തുടങ്ങിയവ അനുഭവപ്പെടുന്നു.
ഫ്ലുനിട്രസെപാം ഉപയോക്താക്കളിൽ വിവിധ തരത്തിലുള്ള മാനസിക വൈകല്യങ്ങൾ കാണാറുണ്ട്: ഒന്നിലും ശ്രദ്ധിക്കാൻ സാധിക്കാതെ വരിക കൺഫ്യൂഷൻ ഓർമ്മക്കുറവ് ഉറക്കം തൂങ്ങൽ വീഴുന്നതിനും മുറിവുണ്ടാവുന്നതിനുമുള്ള സാധ്യത വാഹനാപകടം പോലുള്ള പ്രശ്നങ്ങൾ മദ്യത്തോടൊപ്പം ഉപയോഗിക്കുമ്പോഴുണ്ടാകുന്ന  അവസ്ഥ മാരകമാവുന്നു പരസ്പര ബന്ധമില്ലാതെ സംസാരിക്കൽ ദഹന സംബന്ധമായ പ്രശ്നങ്ങൾ ഛർദ്ദി ശ്വസന തടസ്സം പ്രത്യേക ശ്രദ്ധ
ചികിത്സയുടെ ഭാഗമായി ഫ്ലുനിട്രസെപാം ഉപയോഗിക്കുന്നുവെങ്കിലും കർശന നിയന്ത്രണം ആവശ്യമുണ്ട് പരിശോധ‌ന
രക്തപരിരിശോധനയിലൂടെ ഫ്ലുനിട്രസെപാം സാന്നിദ്ധ്യം കണ്ടെത്താം.
ശരീരത്തിൽ ഈ രാസസംയുക്തം കടന്നാൽ ഇരുപത്തഞ്ച് മണിക്കൂർ വരെ രക്തത്തിൽ ഇതിന്റെ സാന്നിദ്ധ്യം കാണാം.
രക്തമോ പ്ലാസ്മയോ പരിശോധിക്കുന്നതിലൂടെ ഇതുമായി ബന്ധപ്പെട്ട കേസുകളിൽ തെളിവ് ശേഖരിക്കാം ചരിത്രം
Roche ലാബിലാണ് ഫ്ലുനിട്രസെപാം കണ്ടെത്തിയത്.
1962 ൽ പേറ്റന്റ് ചെയ്യപ്പെട്ട ഈ സംയുക്തം 1974ൽ മാർക്കറ്റിലെത്തി
ഡേറ്റ് റേപ് പോലുള്ള ക്രിമിനൽ പ്രവർത്തനങ്ങൾക്കും മയക്കുമരുന്നായി ആനന്ദിക്കുന്നതിനും ഉപയോഗിക്കുന്നു എന്ന് കണ്ടെത്തിയതിനാൽ, 1998 ൽ കമ്പനി ഇതിന്റെ ഡോസ് കുറക്കുകയും ലേയത്വം പരിമിതപ്പെടുത്തുകയും ചെയ്തു.
കൂടാതെ, ഒരു നീല ഡൈ ചേർത്തു.
മദ്യത്തിൽ ചേർത്താൽ ഇതിന്റെ സാന്നിദ്ധ്യം എളുപ്പത്തിൽ നിരീക്ഷിക്കാൻ ഇതിലൂടെ സാധിക്കും.
പല രാജ്യങ്ങളിലും ഈ പദാർത്ഥത്തിന്റെ ഉപയോഗത്തിന് നിരോധനമോ നിയന്ത്രണമോ ഉണ്ട് .
ദുരുപയോഗം Hypnodorm 1 mg flunitrazepam tabs, Australia Rohypnol വിനോദപാർട്ടികളിലെ ഉപയോഗം
മയക്കുമരുന്നായി ഫ്ലുനിട്രസെപാം വ്യാപകമായി ഉപയോഗിക്കുന്നു അത്മഹത്യയിൽ
ആത്മഹത്യ ചെയ്യുന്നതിന് ഫ്ലുനിട്രസെപാം ഉപയോഗിക്കപ്പെടുന്നതായി നിരവധി റിപ്പോർട്ടുകളുണ്ട് പീഡനക്കേസുകൾ
ഓർമ്മക്കുറവ് സൃഷ്ടിച്ച്, ഇരകളെ ചൂഷണം ചെയ്യുന്ന കേസുകളിൽ, പ്രതിയെ തിരിച്ചറിയുന്നതിന് പ്രയാസം ഉണ്ടാവുന്നു മോഷണം
മരുന്ന് ചേർത്ത ഭക്ഷ്യവസ്തുക്കൾ നൽകി ഓർമ്മക്കുറവ് സൃഷ്ടിച്ച് മോഷണം നടത്തുകയാണ് ചെയ്യുന്നത് .
തീവണ്ടിയാത്രികർ ഇത്തരം തട്ടിപ്പുകൾക്ക് വിധേയരാവുന്നതായി വാർത്തകൾ വരാറുണ്ട്.
ഉപയോഗം - വിവിധരാജ്യങ്ങളിൽ
1971ലെ അന്തർദ്ദേശീയ Convention on Psychotropic Substances ഫ്ലുനിട്രസെപാം  ഉൾപ്പെടുത്തിയിരിക്കുന്നത് ഷെഡ്യൂൾ മൂന്ന് വിഭാഗത്തി്തിലാണ് .
ഓസ്ട്രേലിയയിൽ കർശന നിയന്ത്രണത്താൽ മാത്രമാണ് ലഭ്യത.
ഫ്രാൻസിൽ, 2016 മുതൽ ഫ്ലുനിട്രസെപാം വിൽപനയില്ല * ജർമ്മനിയിൽ 2016 മുതൽ പ്രത്യേക നർകോട്ടിക് പ്രെസ്ക്രിപ്ഷൻ പ്രകാരമേ ലഭിക്കൂ അയർലണ്ടിൽ, ഷെഡ്യൂൾ മൂന്ന് വിഭാഗത്തിൽ ഇതിനെ പെടുത്തിയിരിക്കുന്നു ജപ്പാനിൽ നിദ്രാവൈകല്യചികിത്സയിൽ ഉപയോഗിക്കുന്നുവെങ്കിലും നിയന്ത്രണമുണ്ട്.
സൗത്ത് ആഫ്രിക്കയിൽ  ഷെഡ്യൂൾ 6 വിഭാഗത്തിൽപ്പെടുന്നു .
ഇംഗ്ലണ്ടിൽ ഫ്ലുനിട്രസെപാം, ചികിത്സയിൽ ഉപയോഗിക്കാൻ അനുമതിയില്ല .
അമേരിക്കയിൽ ഫ്ലുനിട്രസെപാം ഉപയോഗം  നിയമവിരുദ്ധമാണ്.
ഇന്ത്യയിൽ നിയന്ത്രണമുണ്ടെങ്കിലും നിരോധനമില്ല.
ഓൺലൈൻ വ്യാപാരശാലകൾ വഴിയും വിൽപന നടക്കുന്നതായി പരസ്യങ്ങൾ കാണാം .
വിവിധ പേരുകളിൽ ഫ്ലുനിട്രസെപാം വിപണിയിലുണ്ട് .
റൂഫീ എന്നവിളിപ്പേരിൽ ഇത് ഉപയോക്താക്കൾക്കിയിൽ എത്തുന്നു അവലംബം External links Flunitrazepam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.